अन्नपूर्ण पोस्टमा यही विषय आजको मुख्य रिपोर्ट बनेको छ । सुवास गोतामेलिखित ‘८८ किलो सुन बरामद, किन मौन सबै दल ?’ शीर्षक दिइएको उक्त रिपोर्टमा घटनाप्रकृति र बरामद परिमाण हेर्दा यो अहिलेसम्मकै सबैभन्दा ठूलो घटना भए पनि यतिखेर नियामक निकाय र सरोकारवाला राज्यसंयन्त्र सबै मौन देखिएको टिप्पणी गरिएको छ । रिपोर्टमा भनिएको छ, ‘‘गृहमन्त्री जनार्दन शर्माले शपथ लिनेबित्तिकै गैरव्यावसायिक आचरण भएका र जिम्मेवारीबाट पन्छिन खोज्ने प्रहरी अधिकारीलाई कडा कारवाही गर्ने घोषणा गरेका थिए । तर ठूलो घटना भइसक्दा सार्वजनिकरूपमा कुनै अभिव्यक्ति नआएपछि गृह नेतृत्वको पनि आलोचना हुन थालेको छ ।’’
